31. ΑΠΟΦΑΣΗ ΥΠΟΥΡΓΩΝ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ ΚΑΙ ΔΗΜΟΣΙΩΝ  ΕΡΓΩΝ Αριθ. ΣΤ.3898 της 7/27 Απρ. 1979 (ΦΕΚ Β΄ 412) (Διόρθ. Σφαλμ. στο ΦΕΚ Β΄ 540 της 4 Ιουν.  1979) Περί κυρώσεως κανονισμού, «περί του τρόπου επισκευής και συντηρήσεως των σχολικών κτιρίων δημοσίας εκπαιδεύσεως κάθε βαθμίδας, πλην ανωτάτης, από τα Νομαρχιακά Ταμεία (Ν. Τ.) και τα σχολικά Ταμεία (Σ.Τ.)». Έχοντας υπόψη: 1.Τας διατάξεις της παρ. 4 στοιχ. γ΄ και της παρ. 5 του άρθρ. 7 του Νόμ. 513/76 (ΦΕΚ 356/Α΄ 76) «περί τροποποιήσεως και συμπληρώσεως της περί του Οργανισμού Σχολικών Κτιρίων νομοθεσίας». 2.Την απόφαση του Διοικητικού Συμβουλίου του Οργανισμού Σχολικών Κτιρίων, που διαλαμβάνεται στο πρακτικό 1205 της 3.1.1979 συνεδριάσεως αυτού, αποφασίζομεν: Κυρούμε τον κανονισμό «περί του τρόπου επισκευής και συντηρήσεως των σχολικών κτιρίων δημοσίας εκπαιδεύσεως κάθε βαθμίδας, πλην Ανωτάτης, από τα Νομαρχιακά Ταμεία (Ν.Τ.) και τα Σχολικά Ταμεία (Σ.Τ.)», που καταρτίσθηκε από το Διοικητικό Συμβούλιο του Οργανισμού Σχολικών Κτιρίων και ο οποίος έχει ως εξής: Άρθρ.1.-1.Για κάθε είδος μιας ή περισσοτέρων εργασιών επισκευής και συντηρήσεως που δεν χρειάζεται στατική μελέτη, αξίας μέχρι 150.000 δραχμών αρμόδια να αναθέτουν τις εργασίες είναι τα Σχολικά Ταμεία (Σ.Τ.) με απ’ ευθείας συμφωνίες και χωρίς διαγωνισμό, σ’ ένα ή περισσότερους εργολήπτες. Η συμφωνία μπορεί να αναφέρεται σε εκτέλεση των εργασιών βάσει ενδεικτικού προϋπολογισμού δαπάνης ή σε κατ’ αποκοπήν τίμημα βάσει λεπτομερούς περιγραφής των εργασιών που πρόκειται να εκτελεσθούν κατά χώρον και είδος. 2.Για κάθε ξεχωριστή συμφωνία απαιτείται προηγουμένη απόφαση της Σχολικής Εφορείας η οποία θα αναφέρει τους όρους, με τους οποίους θα γίνεται η ανάθεση της εργασίας. 3.Οι εργασίες εκτελούνται με αυτεπιστασία από τη Σχολική Εφορεία (ΣΕ). (Αντί για τη σελ. 674,01) Σελ. 674,01(α) Τεύχος 724 Σελ. 135 429 Σχολικά Κτίρια 32.Θ.α.29-31 4.Κατά την πρόοδο των εργασιών και εφ’ όσον αυτή είναι ικανοποιητική, μπορεί η σχολική εφορεία (Σ.Ε.) να αποφασίζει την τμηματική καταβολή της αξίας του έργου μέχρι ποσοστού 80%. 5.Η Σ.Ε. μπορεί, αν το κρίνει αναγκαίο, να ζητάει εγγράφως την συνδρομή τεχνικού υπαλλήλου από το Νομαρχιακό Ταμείο, το οποίον πρέπει να ανταποκρίνεται το ταχύτερον δυνατόν. 6.Η παραλαβή των εργασιών μετά την εκτέλεσή τους γίνεται από την Σ.Ε., η οποία συντάσσει σχετικό πρωτόκολλο παραλαβής και στη συνέχεια αποφασίζει για την καταβολή της σχετικής αποζημιώσεως. 7.Δικαιολογητικά για την πληρωμή του εργολήπτη αποτελούν το συμφωνητικό αναθέσεως των εργασιών, το πρωτόκολλον παραλαβής στο οποίο περιγράφονται λεπτομερώς οι εργασίες που έγιναν, η σχετική απόφαση της Σ.Ε., εξοφλημένο τιμολόγιο του εργολήπτη από αριθμημένο και θεωρημένο στέλεχος της εφορείας και εξοφλητική απόδειξη του εργολήπτη. Άρθρ.9.-1.Ορισμοί: Τα αναφερόμενα στα ανωτέρω άρθρ. 1 έως 5 «είδη εργασιών» κατατάσσονται στις κάτωθι τέσσερις κατηγορίες: 1ο είδος: Εργασίες χωματουργικές, σκυροδέματα (ωπλισμένα ή μη) λιθοδομές οπτοπλινθοδομές, επιχρίσματα, ελαιοχρωματισμοί, ασβεστοχρωματισμοί, μωσαϊκά, πλακοστρώσεις, ξύλινα δάπεδα, κουφώματα κλπ. 2ο είδος: Υδραυλικά, εγκαταστάσεις, αποχετεύσεις, είδη υγιεινής. 3ο είδος: Μηχανολογικά – Ηλεκτρολογικά, εγκαταστάσεις κεντρικής θερμάνσεως κλπ. 4ο είδος: Κάθε είδους προσθήκη, ανακαίνιση, διαρρύθμιση, μετατροπή, κατασκευή και εργασία στο διδακτήριο της σχολικής μονάδος, στις εγκαταστάσεις και στα παραρτήματα αυτού, ως και στον αύλειο χώρο του. 2.Επιτρέπεται η ανάθεση δύο ή και περισσοτέρων εκ των ανωτέρω εργασιών στον ίδιο εργολήπτη εφόσον έχει τα ανάλογα προσόντα. Άρθρ.10.-Οι διατάξεις του παρόντος Κανονισμού ισχύουν και για τα μισθωμένα διδακτήρια, με την προϋπόθεση ότι η επισκευή θα έχει σκοπό την βελτίωση της λειτουργίας των διαφόρων εγκαταστάσεων και χώρων υγιεινής και την πρόληψη καταστάσεων επικινδύνων για την σωματική ακεραιότητα μαθητών και εκπαιδευτικού προσωπικού. Η έγκριση διαθέσεως της απαιτουμένης πιστώσεως θα γίνεται από το Υπουργείο Εθνικής Παιδείας και Θρησκευμάτων, κατόπιν σχετικής εισηγήσεως αρμοδίου τεχνικού υπαλλήλου ως προς την υφισταμένη κατάσταση και των αιτίων που προκάλεσαν την ανάγκη της επισκευής. (Αντί για τη σελ. 674,03(α) Σελ. 674,03(β) Τεύχος Ε81 Σελ. 121 431 Σχολικά Κτίρια 32.Θ.α.31 Άρθρ.11.-1.Ο παρών Κανονισμός έχει εφαρμογή για εκτέλεση εργασιών χρηματοδοτουμένων από οποιαδήποτε πηγή ή φορέα. 2.Για την εκτέλεση εργασιών των οποίων το αντικείμενον είναι αξίας μέχρι 300.000 δραχμών δεν απαιτείται εγγύηση καλής εκτελέσεως. 3.Για την εξυπηρέτηση των Σ.Τ. του Νομού Αττικής σε τεχνικά θέματα, αρμόδιες καθίστανται οι Διευθύνσεις Τεχνικών Υπηρεσιών των Νομαρχιακών Διαμερισμάτων Αττικής, προς τις οποίες απευθύνονται εγγράφως οι Σ.Ε. για να ζητήσουν οποιαδήποτε αναγκαία Τεχνική συνδρομή. Άρθρ.12.-Η υπ’ αριθ. Φ.600.2/37204/28.3.78 απόφαση των Υπουργών Εθνικής Παιδείας και Θρησκευμάτων και Δημοσίων Έργων ως και η υπ’ αριθ. 164283/14.12.1972 απόφασις του Υπουργού Εθνικής Παιδείας και Θρησκευμάτων καταργούνται.  «Άρθρ.13.-Σ’ επείγουσες περιπτώσεις φθορών σχολικών κτιρίων από σεισμούς ο Υπουργός Εθνικής Παιδείας και Θρησκευμάτων δύναται να αναθέτει με απόφασή του την αποκατάστασή τους, κατά περιοχές, στον Οργανισμό Σχολικών Κτιρίων, ανεξαρτήτως ύψους δαπάνης και να διαθέτει εις τούτον τις αναγκαίες πιστώσεις». Το άρθρ.13 προστέθηκε από την Φ.610.Ι/ΣΤ/ 4433/1-17 Ιουν. 1981 (ΦΕΚ Β΄ 346) απ. Υπ. Παιδείας και Δημοσίων Έργων, το δε παληό άρθρ. 13 αριθμήθηκε σαν 14. Άρθρ.14(13).- Η απόφαση αυτή να δημοσιευθεί στην Εφημερίδα της Κυβερνήσεως. Άρθρ.2.-1.Για κάθε είδος μιας ή περισσοτέρων εργασιών, αξίας από 150.001 έως 300.000 δραχμές, που δεν χρειάζεται στατική μελέτη, αρμόδια να αναθέτουν τις εργασίες σε έναν ή περισσοτέρους εργολήπτες, είναι τα ΣΤ, μετά από πρόχειρο μειοδοτικό διαγωνισμό, που διεξάγεται από τη ΣΕ, με λήψη ενσφραγίστων προσφορών και με έκπτωση σε ακέραιες μονάδες επί του ενδεικτικού προϋπολογισμού της δαπάνης, συντασσομένου σχετικού πρακτικού. 2.Πριν την διενέργεια του διαγωνισμού η Σ.Ε. αποφασίζει τους όρους με τους οποίους θα γίνει η ανάθεση των εργασιών. Με απόφαση της Σ.Ε. επιλέγεται ο εργολήπτης, που θα είναι ο τελευταίος μειοδότης. 3.Οι εργασίες εκτελούνται με αυτεπιστασία από την Σ.Ε., η οποία μπορεί, αν το κρίνει αναγκαίο, να ζητήσει εγγράφως την συνδρομή τεχνικού υπαλλήλου του Νομαρχιακού Ταμείου (Ν.Τ.), το οποίον πρέπει να ανταποκρίνεται το ταχύτερον δυνατόν. Αν χρειάζεται στατική μελέτη η ΣΕ με έγγραφό της ζητά την εκπόνηση της μελέτης από το Ν.Τ., οπότε και η επίβλεψη των εργασιών γίνεται από τεχνικό υπάλληλο του Ν. Τ. Σελ. 674,02(α) Τεύχος 724 Σελ. 136 4.Η Σ.Ε. μπορεί με απόφασή της να εγκρίνει την προκαταβολή στον ανάδοχο μέρους της αξίας των αγοραζομένων υλικών και μέχρι ποσοστού 20% της συνολικής αξίας των εργασιών. Η καταβολή αυτή γίνεται μετά την προσκόμιση των υλικών στο χώρο των εργασιών. 5.Κατά την πρόοδο των εργασιών μπορεί η Σ.Ε. να αποφασίζει την τμηματική καταβολή της αξίας του έργου μέχρι ποσοστού 80%, εφόσον η πρόοδος των εργασιών είναι ικανοποιητική. Εάν η επίβλεψη των εργασιών γίνεται από τεχνικό υπάλληλο του Ν.Τ. τότε η τμηματική καταβολή αποζημιώσεως γίνεται κατόπιν σχετικής πιστοποιήσεως αυτού. 6.Η παραλαβή των εργασιών, μετά την εκτέλεσή τους γίνεται από την Σ.Ε. ή από τεχνικό υπάλληλο του Ν.Τ., εφόσον κριθεί τούτο αναγκαίο και ζητηθεί από την Σ.Ε. εγγράφως, οπωσδήποτε πάντως για την περίπτωση που χρειάστηκε στατική μελέτη. Σε κάθε περίπτωση συντάσσεται σχετικό πρωτόκολλο παραλαβής με λεπτομερή περιγραφή των εργασιών που έγιναν. 7.Δικαιολογητικά για την πληρωμή του εργολήπτη αποτελούν τα αναφερόμενα στην παρ. 7 του άρθρ. 1 και επί πλέον η απόφαση της ΣΕ επιλογής του εργολήπτη. Άρθρ.3.-1.Για κάθε είδος μιας ή περισσοτέρων εργασιών αξίας από 300.001 έως 500.000 δραχμών αρμόδιος να αναθέτει τις εργασίες είναι το Ν.Τ. στο οποίο απευθύνεται το Σ.Τ. εγγράφως. 2.Η ανάθεση γίνεται μετά από δημοσίευση σε τοπική εφημερίδα περιλήψεως διακηρύξεως προχείρου δημοπρασίας για την υποβολή προσφορών εντός 10 ημερών από της δημοσιεύσεως, βάσει ενδεικτικού προϋπολογισμού δαπάνης και συγγραφής υποχρεώσεων που θα περιλαμβάνει τους όρους με τους οποίους θα κατασκευασθεί το έργο. Η προσφορά θα αφορά σε έκπτωση επί τοις εκατό σε ακέραιες μονάδες επί των τιμών μονάδος των αναφερομένων στον ενδεικτικό προϋπολογισμό. 3.Ο ενδεικτικός προϋπολογισμός και η συγγραφή υποχρεώσεων συντάσσονται από το Ν.Τ. 4.Η επίβλεψη και η παραλαβή των εργασιών γίνεται από το Ν.Τ., το οποίο συντάσσει σχετικό πρωτόκολλο παραλαβής. 5.Όσα αναφέρθηκαν στο άρθρ. 2 σχετικά με την προκαταβολή, την τμηματική εξόφληση της αξίας του έργου και τα δικαιολογητικά πληρωμής του αναδόχου, ισχύουν αναλόγως και εδώ. 430 32.Θ.α.31 Σχολικά Κτίρια Άρθρ.4.-Για κάθε είδος μιας ή περισσοτέρων εργασιών αξίας άνω των 500.000 δραχμών ισχύουν οι διατάξεις του Ν.Δ. 1266/72 και του σε εκτέλεση τούτου εκδοθέντος Π.Δ. 475/76 «περί εκτελέσεως των Δημ. Έργων» ως και του Π.Δ. 44/74 «περί αποφαινομένων οργάνων επί εκτελέσεως έργων αρμοδιότητος Οργανισμού Σχολικών Κτιρίων», όπως τροποποιήθηκε με το Π.Δ. 1120/1977. Άρθρ.5.-1.Όταν πρόκειται για εργασίες που πρέπει να γίνουν σε συγκρότημα σχολείων ή σε διδακτήρια, που στεγάζονται περισσότερα του ενός Σχολεία, η αρμοδιότητα για την ανάθεση των εργασιών ανήκει από κοινού σε όλα τα Σ.Τ., τα οποία σε κοινή σύσκεψη των Σ.Ε. αποφασίζουν σχετικώς επιμερίζοντας και την οικονομικήν επιβάρυνση του καθενός, εφ’ όσον οι δαπάνες προέρχονται εκ του Τακτικού Προϋπολογισμού. Για την περίπτωση δαπανών εκ Δημοσίων Επενδύσεων η αρμοδιότητα ανήκει στο Σχολικό Ταμείο στην κυριότητα του οποίου ανήκει το διδ/ριο. 2.Όσα αναφέρθηκαν στα προηγούμενα άρθρ. 1 έως 4 ισχύουν αναλόγως και εδώ. Άρθρ.6.-1.Όταν πρόκειται για εργασίες, που πρέπει να γίνουν σε διδακτήρια τα οποία έχουν αποπερατωθεί και εδόθησαν προς χρήση κατόπιν διοικητικής παραλαβής, χωρίς να πραγματοποιηθεί η τεχνική παραλαβή, που προβλέπεται από τον Νόμο, τότε: α)Όταν η εργασία, που χρειάζεται, οφείλεται σε μη ολοκλήρωση συμβατικής υποχρεώσεως κατά τον χρόνο της Διοικητικής Παραδόσεως ή σε κακοτεχνία, τότε καλείται ο ανάδοχος από τον επιβλέποντα την κατασκευή φορέα, να ολοκληρώσει τις τυχόν ελλείψεις και αποκαταστήσει την κακοτεχνία εντός ευλόγου προθεσμίας συντασσομένου σχετικού πρωτοκόλλου. Αν ο ανάδοχος δεν συμμορφωθεί τότε η Υπηρεσία προβαίνει με οποιοδήποτε τρόπο στην εκτέλεση των παραπάνω εργασιών για λογαριασμό και εις βάρος του αναδόχου. β)Όταν η απαιτουμένη εργασία οφείλεται σε συνήθη βλάβη, που προέκυψε κατά το χρονικό διάστημα μεταξύ διοικητικής και τεχνητής παραλαβής του διδακτηρίου, λόγω χρήσεως ή σε οιανδήποτε αιτία, για την οποία δεν ευθύνεται ο ανάδοχος, τότε την εργασία εκτελεί ο ανάδοχος, εφόσον δεν έχει αντίρρηση, διαφορετικά η εργασία γίνεται με οιονδήποτε από τους αναφερθέντες στα προηγούμενα άρθρα, τρόπους. Άρθρ. 7.-Πέραν των περιπτώσεων των άρθρ. 1 έως 5 και προς εκλογήν ικανοτέρου αναδόχου, είναι δυνατή η ανάθεση εργασιών για ομάδα διδακτηρίων κατά περιοχές. Η ανάθεση αυτή γίνεται από το Ν.Τ. δι’ ενιαίας δημοπρατήσεως. Στη σχετική διακήρυξη αναφέρονται, εκτός των άλλων, τα σχολικά κτίρια, στα οποία θα πραγματοποιηθούν οι εργασίες, η δαπάνη των εργασιών για κάθε σχολικό κτίριο χωριστά και ο υπόχρεως πληρωμής της σχετικής δαπάνης κατά περίπτωση. Η τηρουμένη διαδικασία είναι η εξής: Οι Σ.Ε. στέλνουν στο Ν.Τ. τα αιτήματά τους. Το Ν.Τ. συντάσσει πίνακα των σχολείων που έχουν ανάγκη των ομοειδών εργασιών, καθώς και τον σχετικό προϋπολογισμό δαπάνης. Οι εργασίες εκτελούνται με τον τρόπο που περιγράφεται στα άρθρ. 1 έως 4 του παρόντος αναλόγως του ύψους του προϋπολογισμού δαπάνης. Όσα σχολεία δεν περιληφθούν στην ενιαία δημοπράτηση ειδοποιούνται αμέσως από το Ν.Τ. για να ενεργήσουν την επισκευήν με δικές τους ενέργειες και κατά τον παρόντα κανονισμό. Άρθρ.8.-1.Για κάθε περίπτωση, που αφορά σε ενέργεια του Σ.Τ., η Σ.Ε. ζητά προηγουμένως εγγράφως από το Ν.Τ. την μεταφορά αναλόγου πιστώσεως, εφόσον πρόκειται για δαπάνη που βαρύνει τις δημόσιες επενδύσεις. 2.Αν πρόκειται για εργασίες που αναθέτουν τα Σ.Τ. των επαγγελματικών και Τεχνικών Σχολών ή Λυκείων ή των ΚΑΤΕΕ, όπου αναφέρεται Σ.Ε. εννοείται η οικεία Εφορευτική επιτροπή ή η Επιτροπή Διοικήσεως, αντίστοιχα σαν συλλογικά όργανα διοικήσεως αυτών. 